31999R2605
L 316/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2605/1999 НА КОМИСИЯТА
от 9 декември 1999 година
относно изменение на Регламент (ЕИО) № 3846/87 за въвеждане на номенклатура на селскостопанските продукти, подлежащи на възстановявания при износ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара за зърнени култури (1), последно изменен с Регламент (ЕО) № 1253/1999 (2), и по-специално член 13 от него, както и съответните разпоредби от другите регламенти относно общата организация на пазара за селскостопански продукти,
като има предвид, че:
(1)
Регламент (ЕИО) № 3846/87 на Комисията (3), последно изменен с Регламент (ЕО) № 1230/1999 (4), създава, на основа на Комбинираната номенклатура, номенклатура на селскостопанските продукти за възстановявания при износ.
(2)
За да се улесни електронното предаване на данни и така да се намалят разходите, регламентите, определящи възстановяванията при износ за всеки сектор, следва да бъдат представени по по-еднообразен начин. За тази цел следва да се кодифицират дестинациите или стабилните групи от страни, общи за няколко пазарни организации, и тази кодификация следва да се включи в Регламент (ЕИО) № 3846/87.
(3)
В допълнение към кодовете за дестинациите или стабилните групи от страни, в номенклатурата за страните и териториите са изброени кодове за трети страни, за целите на статистиката на Общността за външната търговия и търговията между държавите-членки. Секторните разпоредби могат също да съдържат кодове за групите от страни.
(4)
Мерките, предвидени в настоящия регламент, са в съответствие със становището на всички засегнати от това Управителни комитети,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3846/87 се изменя, както следва:
1.
В член 1, второ изречение, думата „приложение“ се заменя с „приложение I“.
2.
Добавя се следният член 3а:
„Член 3а
Дестинациите или стабилните групи от страни, общи за няколко пазарни организации, се кодифицират и изброяват в приложение II.“
3.
Съществуващото приложение „Номенклатура на селскостопанските продукти“ става приложение II.
4.
Приложението към настоящия регламент се вмъква като приложение II.
Член 2
Настоящият регламент влиза в сила на 1 септември 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 декември 1999 година.